text: 1500 brugte Skærtorsdag til motorcykel-træf
  02 april 2015 kl. 08.53
  Syd- og Sønderjyllands Politi vurderer, at omkring1500 motorcyklister er mødt frem til det traditionelle påsketræf torsdag på Torvet i Esbjerg.
  Mange af dem mødtes allerede i morges til morgenmad i Horsens, før de i samlet flok kører over Vejle og Kolding til Esbjerg. Så der er rigtig mange motorcykler på vejene Skærtorsdag.
  Klokken 15 er der kortege-kørsel omkring Torvet og Skolegade i Esbjerg.
  - Det vil helt givet kunne både ses og mærkes i bybilledet. Vi opfordrer alle trafikanter til at vise hensyn til hinanden uanset om man er til fods, i bil eller på motorcykel, siger vagtchef Ole Aamand hos Syd- og Sønderjyllands Politi til TV SYD.
  Ud over de mange motorcyklister møder også normalt mange tilskuere frem for at nyde det imponerende syn af de mange motorcykler, der i vinterens løb er passet og plejet til at komme ud på årets første store MC-træf i Syd- og Sønderjylland.
  Se et udpluk af de mange motorcykler til træf i Esbjerg her - varighed 33 sekunder:
   - Se mere om MC-træffet i Esbjerg her
  Motorcykeltræffet i Esbjerg er slut. Ca. 1500 motorcyklister deltog i det skønne vejr. Kun få rapporter optaget. Tak #benfeldt #politidk
  
  